Մատիաս Վեսինո

**Մատիաս Վեսինո** (, ), ուրուգվայցի պրոֆեսիոնալ ֆուտբոլիստ։ Ներկայումս հանդես է գալիս Ինտեր Միլանի և Ուրուգվայի ազգային հավաքականի կազմում։ Խաղում է կենտրոնական կիսապաշտպանի դիրքում։

## Ակումբային կարիերա
### Վաղ կարիերա
Պրոֆեսիոնալ ֆուտբոլիստի կարիերան Վեսինոն սկսել է Սենտրալ Էսպանյոլում։ 2011 թվականին նա միացավ Նասիոնալին՝ այստեղ հանդես գալով մինչև 2013 թվականը և ակումբի հետ հաղթելով Ուրուգվայի առաջնությունը։

### Ֆիորենտինա
2013 թվականի հունվարին Վեսինոն 4 տարվա պայմանագիր կնքեց Ֆիորենտինայի հետ։ Ակումբը նրա համար վճարեց 4 միլիոն եվրո, սակայն տրանսֆերը հետաձգվեց և պաշտոնական դարձավ միայն 2013 թվականի օգոստոսին։ Սեպտեմբերի 3-ին Վեսինոն Վինչենցո Մոնտելայի կողմից չընդգրկվեց Ֆիորենտինայի՝ Եվրոպայի Լիգայի համար կազմում։ Իր դեբյուտը ակումբի կազմում նշեց սեպտեմբերի 26-ին՝ փոխարինելով Ալբերտո Ակվիլանիին Ինտերի դեմ խաղում։ Իր առաջին հանդիպումը Ֆիորենտինայի մեկնարկային կազմում անցկացրեց նոյեմբերի 2-ին՝ Միլանի դեմ խաղում։

2014 թվականի հունվարին Վեսինոն մինչև մրցաշրջանի ավարտը վարձավճարով տեղափոխվեց Կալյարի։ Իր դեբյուտը նշեց փետրվարի 1-ին՝ Ֆիորենտինայի դեմ խաղում։ Իր առաջին գոլը Սերիա A-ում խփեց մարտի 2-ին՝ Ուդինեզեի դեմ խաղում։ Մարտի 8-ին ուրուգվայցին գոլի հեղինակ դարձավ Կատանիայի դեմ խաղում։ Կալյարիի կազմում Վեսինոն անցկացրեց 9 հանդիպում՝ դառնալով 2 գոլի հեղինակ։

2014 թվականի օգոստոսին Վեսինոն 1 տարվա վարձավճարով միացավ Էմպոլիին։ Իր դեբյուտը ակումբի կազմում նշեց օգոստոսի 24-ին՝ Իտալիայի գավաթի Լ'Ակուիլայի դեմ խաղում։ Իր առաջին գոլը խփեց նոյեմբերի 23-ին՝ Պարմայի դեմ խաղում։ 2015 թվականի փետրվարի 22-ին նա 2 գոլային փոխանցում տվեց Կիևոյի դեմ խաղում՝ օգնելով իր թիմին հաղթել 3-0 հաշվով։ Էմպոլիի կազմում Վեսինոն անցկացրեց 38 հանդիպում՝ դառնալով 2 գոլի և 4 գոլային փոխանցման հեղինակ։

2015 թվականի ամռանը Վեսինոն վերադարձավ Ֆիորենտինա՝ դառնալով ակումբի հիմնական թիմի խաղացող։ Իր առաջին հանդիպումը եվրոպական մրցաշարերում անցկացրեց հոկտեմբերի 1-ին՝ Եվրոպայի Լիգայի Բելենենսիշի դեմ խաղում՝ այս խաղում դառնալով 2 գոլային փոխանցման հեղինակ։ 2016 թվականի մայիսի 15-ին Վեսինոն դուբլ ձևակերպեց Լացիոյի դեմ խաղում՝ օգնելով իր թիմին հաղթել 5-0 հաշվով։ Մայիսի 17-ին նա երկարաձգեց իր պայմանագիրը Ֆիորենտինայի հետ մինչև 2021 թվականը։ 2017 թվականի ապրիլի 22-ին ուրուգվայցին 2 գոլի և 1 գոլային փոխանցման հեղինակ դարձավ Ինտեր Միլանի դեմ խաղում, իսկ հանդիպումն ավարտվեց 5-4 հաշվով Ֆիորենտինայի օգտին։ Մայիսի 28-ին նա գոլ խփեց Պեսկարայի դեմ խաղում՝ փրկելով իր թիմին պարտությունից։ Ֆիորենտինայի կազմում Վեսինոն անցկացրեց 85 հանդիպում՝ դառնալով 6 գոլի և 8 գոլային փոխանցման հեղինակ։

### Ինտեր Միլան
2017 թվականի օգոստոսի 2-ին Վեսինոն 24 միլիոն եվրոյի դիմաց տեղափոխվեց Ինտեր Միլան։ Նա ակումբի հետ կնքեց 4 տարվա պայմանագիր՝ ստանալով 11 համարի մարզաշապիկը։ Իր դեբյուտը Ինտերի կազմում նշեց օգոստոսի 20-ին՝ Ֆիորենտինայի դեմ խաղում։ Իր առաջին գոլը խփեց օգոստոսի 26-ին՝ Ռոմայի դեմ խաղում։ 2018 թվականի հունվարի 21-ին Վեսինոն գոլի հեղինակ դարձավ Ռոմայի դեմ պատասխան խաղում՝ փրկելով իր թիմին պարտությունից։ Ապրիլի 28-ին ուրուգվայցին կարմիր քարտ ստացավ Յուվենտուսի դեմ խաղում՝ հեռացվելով խաղադաշտից հանդիպման 18-րդ րոպեին։ Մայիսի 20-ին նա գոլի հեղինակ դարձավ մրցաշրջանի վերջին՝ Լացիոյի դեմ խաղում՝ օգնելով իր թիմին հաղթել 3-2 հաշվով և ապահովելով Ինտերին 4-րդ հորիզոնականը առաջնությունում, ինչի շնորհիվ ակումբը վերադարձավ Չեմպիոնների Լիգա 6 տարվա բացակայությունից հետո։ Իր առաջին մրցաշրջանում Վեսինոն անցկացրեց 31 հանդիպում՝ դառնալով 3 գոլի և 3 գոլային փոխանցման հեղինակ։

Իր առաջին հանդիպումը Չեմպիոնների Լիգայում Վեսինոն անցկացրեց 2018 թվականի սեպտեմբերի 18-ին՝ թիմի մեկնարկային կազմում խաղադաշտ դուրս գալով խմբային փուլի Տոտենհեմ Հոտսպուրի դեմ խաղում և գոլ խփելով այս հանդիպման վերջին րոպեին։ 2019 թվականի փետրվարի 24-ին նա գոլի հեղինակ դարձավ Ֆիորենտինայի դեմ խաղում, իսկ հանդիպումն ավարտվեց 3-3 հաշվով։ Մարտի 17-ին ուրուգվայցին գոլ խփեց Միլանի դեմ խաղում՝ օգնելով իր թիմին հաղթել 3-2 հաշվով։ 2018-19 մրցաշրջանում Վեսինոն անցկացրեց 40 հանդիպում բոլոր մրցաշարերում՝ դառնալով 5 գոլի և 5 գոլային փոխանցման հեղինակ։

## Միջազգային կարիերա
Վեսինոն ծնվել է Ուրուգվայում և ունի իտալական արմատներ։ Այնուամենայնիվ, Ուրուգվայի Մ20 հավաքականի կազմում նա մասնակցեց 2011 թվականի Հարավային Ամերիկայի և աշխարհի առաջնություններին։

Իր դեբյուտը Ուրուգվայի ազգային հավաքականի կազմում Վեսինոն նշեց 2016 թվականի մարտի 26-ին՝ Բրազիլիայի դեմ խաղում։ Իր առաջին գոլը խփեց մայիսի 28-ին՝ Տրինիդադ և Տոբագոյի դեմ խաղում։ 2016 թվականի հունիսին նա Ուրուգվայի կազմում մասնակցեց Կոպա Ամերիկա 2016-ին։ Առաջնության առաջին՝ Մեքսիկայի դեմ խաղում Վեսինոն հեռացվեց խաղադաշտից՝ ստանալով 2 դեղին քարտ։ Ուրուգվայը դուրս մնաց մրցաշարի խմբային փուլից։

2018 թվականի մայիսին Վեսինոն ընդգրկվեց Ուրուգվայի՝ աշխարհի առաջնության համար վերջնական կազմում։ Այստեղ նա թիմի մեկնարկային կազմում մասնակցեց հավաքականի բոլոր խաղերին, իսկ Ուրուգվայը դուրս մնաց քառորդ եզրափակչից՝ այստեղ 2-0 հաշվով պարտվելով ապագա չեմպիոն Ֆրանսիային։

2019 թվականի մայիսի 31-ին Վեսինոն ընդգրկվեց Կոպա Ամերիկայի համար վերջնական կազմում, սակայն առաջնության առաջին՝ Էկվադորի դեմ խաղում ստացավ վնասվածք՝ բաց թողելով մրցաշարի շարունակությունը։

## Կարիերայի վիճակագրություն
### Ակումբային վիճակագրություն
*2019 թվականի օգոստոսի 25-ի դրությամբ*

### Միջազգային վիճակագրություն
*2019 թվականի օգոստոսի 25-ի դրությամբ*

### Միջազգային գոլեր

## Ծանոթագրություններ

## Արտաքին հղումներ
* Վեսինոյի պաշտոնական Տվիտերի էջը
* Վեսինոյի պաշտոնական Ինստագրամի էջը
* Վեսինոն transfermarkt-ում
* Վեսինոն soccerbase.com-ում
* Վեսինոն WhoScored.com կայքում
* Վեսինոն Ինտեր Միլանի պաշտոնական կայքում 
* Վեսինոն ՈՒԵՖԱ-ի պաշտոնական կայքում
* Վեսինոն ՖԻՖԱ-ի պաշտոնական կայքում 

Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Էմպոլիի ֆուտբոլիստներ
Կատեգորիա:Ինտեր Միլանի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Կալյարիի ֆուտբոլիստներ
Կատեգորիա:Նասիոնալ Մոնտեվիդեոյի ֆուտբոլիստներ
Կատեգորիա:Ուրուգվայի հավաքականի ֆուտբոլիստներ
Կատեգորիա:Ուրուգվայցի ֆուտբոլիստներ
Կատեգորիա:Սենտրալ Էսպանյոլի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆիորենտինայի ֆուտբոլիստներ
Կատեգորիա:Լացիոյի ֆուտբոլիստներ